EventsHub - Εκδηλώσεις στην Κύπρο

Θεατρικό Έργο "Φάουστ" - Λευκωσία
2025-03-23 20:30 - 22:00, 2025-03-24 20:30 - 22:00 (Asia/Nicosia) | Kέντρο Παραστατικών Τεχνών «Εγκώμιο», 8 Neas Egkomis, Λευκωσία, Έγκωμη, 2409
Η ΘΕΑΤΡΙΚΗ ΟΜΑΔΑ PERSONA και ο ΠΟΛΙΤΙΣΤΙΚΟΣ ΟΡΓΑΝΙΣΜΟΣ «ΥΠΟΓΑίΑ» παρουσιάζουν τον εμβληματικό “Φάουστ” του Γιόχαν Βόλφγκανγκ φον Γκαίτε, ένα έργο που, δύο αιώνες μετά τη συγγραφή του, παραμένει εκρηκτικά επίκαιρο.
Πόσο μακριά μπορεί να φτάσει ο άνθρωπος στην αναζήτηση της απόλυτης γνώσης; Τι θα ήσασταν διατεθειμένοι να θυσιάσετε για να κατακτήσετε το ακατόρθωτο; Η συμφωνία του Δρ. Φάουστ με τον Μεφιστοφελή – η ανταλλαγή της ψυχής του με την απόλυτη γνώση – είναι μόνο η αρχή μιας συγκλονιστικής περιπέτειας που θα τον οδηγήσει στα άκρα της ανθρώπινης εμπειρίας. Πάθος, έρωτας, καταστροφή και λύτρωση συνθέτουν ένα ταξίδι ψυχής που καθρεφτίζει την αιώνια υπαρξιακή ανθρώπινη αναζήτηση.
Σε μια εποχή όπου η τεχνητή νοημοσύνη και η βιοτεχνολογία επαναπροσδιορίζουν τα όρια του ανθρώπινου είδους, ο “Φάουστ” μας καλεί να αναμετρηθούμε με τα πιο καίρια ερωτήματα της εποχής μας: Ποιο είναι το πραγματικό τίμημα της προόδου; Πού σταματά η φιλοδοξία και πού αρχίζει η ύβρις; Μπορεί ο άνθρωπος να διαχειριστεί τη γνώση χωρίς να αυτοκαταστραφεί; Ο έρωτας του Φάουστ για τη Μαργαρίτα, που οδηγεί σε μια από τις πιο συγκλονιστικές τραγωδίες της παγκόσμιας λογοτεχνίας, θέτει το αιώνιο ερώτημα: Πόσο μακριά μπορεί να φτάσει κανείς στο όνομα του πάθους;
Η καταστροφή της Μαργαρίτας γίνεται ο καθρέφτης της δικής μας ηθικής πυξίδας σε έναν κόσμο όπου τα όρια μεταξύ καλού και κακού γίνονται ολοένα και πιο δυσδιάκριτα. Η σκηνοθετική προσέγγιση επιχειρεί να αναδείξει τον “Φάουστ” ως έναν καθρέφτη της σύγχρονης εποχής, όπου η τεχνολογική πρόοδος και η ακόρεστη δίψα για γνώση θέτουν την ανθρωπότητα μπροστά σε πρωτόγνωρες προκλήσεις.
Μέσα από μια καινοτόμο ματιά και με έναν θίασο αποτελουμένο αποκλειστικά από γυναίκες, η παράσταση επιχειρεί να γεφυρώσει το χθες με το σήμερα, με τα διλήμματα του Φάουστ να απηχούν εκκωφαντικά επίκαιρα και διαχρονικά. Μια παράσταση που φιλοδοξεί να φέρει τον θεατή αντιμέτωπο με τα πιο σκοτεινά μυστικά της ανθρώπινης φύσης. Όπως ο Φάουστ αναμετράται με τους δαίμονές του, έτσι και εμείς καλούμαστε να αντικρίσουμε τα δικά μας όρια, τις δικές μας αμφιβολίες, τους δικούς μας πειρασμούς.
Μια παράσταση-πρόκληση για τον σύγχρονο θεατή που θα τον μαγέψει, θα τον ταρακουνήσει και θα τον κάνει να αναρωτηθεί: τι θα έκανε ο ίδιος αν βρισκόταν στη θέση του Φάουστ;
ΣΥΝΤΕΛΕΣΤΕΣ:
Συγγραφέας: Γιόχαν Βόλφγκανγκ φον Γκαίτε
Σκηνοθεσία / Μετάφραση / Διασκευή / Video Art: Λέανδρος Ταλιώτης
Σκηνικά / Κοστούμια: Λάκης Γενεθλής Μουσική
Σύνθεση: Κωνσταντίνος Σόρεν Δημητρίου
Κινησιολογία: Παναγιώτης Τοφή
Σχεδιασμός Φωτισμού: Αρτέμης Χούτρης
Οπτική Επικοινωνία | Αφίσα – Τρέιλερ – Φωτoγραφίες : Κρίτων Δούρις
Διεύθυνση παραγωγής: Χριστίνα Κωνσταντίνου
Μια συμπαραγωγή της Θεατρικής Ομάδας PERSONA και του Πολιτιστικού Οργανισμού ΥΠΟΓΑίΑ
ΠΑΙΖΟΥΝ ΟΙ ΗΘΟΠΟΙΟΙ: Λέα Μαλένη, Βασιλική Κυπραίου, Μαριλύ Μήλια, Μυρτώ Κουγιάλη, Ιωάννα Κορδάτου, Θέμιδα Νικολάου, Αθηνά Σάββα
ΠΡΕΜΙΕΡΑ: Σάββατο 15 Μαρτίου | Kέντρο Παραστατικών Τεχνών «Εγκώμιο», Λευκωσία.
ΛΕΜΕΣΟΣ: Τετάρτη 19 και Πέμπτη 20 Μαρτίου
ΠΑΡΑΣΤΑΣΕΙΣ: ΛΕΥΚΩΣΙΑ: Κυριακή 16, 23 και 30 Μαρτίου Δευτέρα 17, 24, 31 Μαρτίου Τετάρτη 2 Απριλίου Παρασκευή 4 Απριλίου Τεχνοχώρος ΕΘΑΛ
ΠΑΦΟΣ: Π αρασκευή 21 και Παρασκευή 28 Μαρτίου | Αττικόν
Όλες οι παραστάσεις αρχίζουν στις 8.30 μ.μ.
Διάρκεια παράστασης: 120’
ΠΡΟΠΩΛΗΣΗ: www.ticketmaster.cy Μέγας Θεσμικός χορηγός
Και στο τηλ.: 70000138
Τιμές εισιτηρίων: € 16 κανονικό
€ 13 μειωμένο

Θεατρική Παράσταση "Εκείνος και Εκείνος"
2025-03-23 20:30 - 22:00 | Θέατρο Versus, Dimitri Mitropoulou, Λεμεσός, Λεμεσός, 3036
Το Θέατρο Versus επανέρχεται δυναμικά στην πόλη της Λεμεσού, προσφέροντας ξανά ζωντανό θέατρο στο κοινό της πόλης μας. Καλλιτέχνες της Λεμεσού ενώνουν τις φωνές τους και δημιουργούν πολιτισμό επί σκηνής, με στόχο να σπάσουν τον «θεατρικό μεσαίωνα» που έχει επιβληθεί στην πόλη μας από το Υφυπουργείο Πολιτισμού.
Το Θέατρο Versus παρουσιάζει το θεατρικό έργο «Εκείνος και Εκείνος» βασισμένο στην συλλογή μονοπράκτων του Κώστα Μουρσελά.
Υπόθεση έργου:
Μια τολμηρή, κωμωδία που ακολουθεί τον Λουκά και τον Σόλωνα , δυο αδέσμευτους, αντισυστημικούς άστεγους που περιδιαβαίνουν την πόλη, συγκρουόμενοι με ιδέες, ανθρώπους και θεούς. Με καυστικό χιούμορ και αστείρευτο αυτοσαρκασμό, ξεδιπλώνουν σκέψεις και ερωτήματα που τους βασανίζουν, τόσο στην καθημερινότητά τους όσο και στο διηνεκές. Μέσα στα φώτα της νύχτας, ανατρέπουν δεδομένα, αναμετριούνται με την καθεστηκυία τάξη και διαλύουν «το αυγό», τη δική τους αλληγορία για το σύστημα. Και μαζί με αυτό… δοκιμάζουν τις αντοχές τους, αλλά και των γύρω τους! Μια σύγχρονη σάτιρα που δε μασάει τα λόγια της και βάζει στο μικροσκόπιο όχι μόνο τα στραβά της κοινωνίας, αλλά και τα «καλά» της. Είναι πράγματι τόσο καλά όσο νομίζουμε;
Πρεμιέρα: 20 Μαρτίου
Χώρος: Το μπαρ του θεάτρου
Σκηνοθεσία: Λουκάς Ζήκος
Παίζουν: Ελεάνα Παπαδοπούλου, Γιάννος Αντωνίου, Λουκάς Ζήκος
Εισιτήρια : https://bit.ly/4bkUXDB

Το διάσημο Εθνικό Μπαλέτο της Γεωργίας έρχεται στην Κύπρο 23/03
2025-03-23 20:30 - 22:30 | Μαρκίδειο Θέατρο, Ανδρέα Γερούδι 18, Πάφος, Πάφος, 8010, Κύπρος
Το διάσημο Εθνικό Μπαλέτο της Γεωργίας – Sukhishvili, είναι ένα σύνολο από περίπου πενήντα καλλιτέχνες, χορευτές και μουσικούς, που διατηρούν τα έθιμα του αυθεντικού γεωργιανού χορού για εβδομήντα πέντε χρόνια. Με μια ορχήστρα που περιλαμβάνει μουσικά όργανα τα οποία περνούν από γενιά σε γενιά, παρουσιάζεται επί σκηνής ολόκληρη η ιστορία της Γεωργίας.
Μια ιστορία αγώνων και δυσκολιών, αλλά και ηρωισμού και ελπίδας. Τα εκλεπτυσμένα και ζωηρόχρωμα κοστούμια αντικατοπτρίζουν τις παραδόσεις των διαφορετικών περιοχών αυτής της χώρας, η οποία τιμάται στο πλαίσιο του Europalia Georgia. Μια τελετουργική παράσταση που συνεχίζει να εμπνέει νέες γενιές χορευτών και να γοητεύει το κοινό σε όλο τον κόσμο. Το συγκρότημα αυτό έχει περιοδεύσει σε όλο τον κόσμο και τα σχόλια ήταν διθυραμβικά.
ΤΙΜΕΣ ΕΙΣΙΤΗΡΙΩΝ
22.03.2025 – 16:30 & 20:30
ΔΗΜΟΤΙΚΟ ΘΕΑΤΡΟ Γ. ΛΥΚΟΥΡΓΟΣ ΛΑΡΝΑΚΑ
€30
23.03.2025 – 16:30 & 20:30
ΜΑΡΚΙΔΕΙΟ ΘΕΑΤΡΟ ΠΑΦΟΣ
€30
24 & 25.03.2025 – 20:30
ΠΑΤΤΙΧΕΙΟ ΔΗΜΟΤΙΚΟ ΘΕΑΤΡΟ ΛΕΜΕΣΟΥ
ΖΩΝΗ Α: €50
ΖΩΝΗ B: €45
ΖΩΝΗ Γ: €40
ΖΩΝΗ Δ: €35
ΖΩΝΗ Ε: €30
26 & 27.03.2025 – 20:30
ΔΗΜΟΤΙΚΟ ΘΕΑΤΡΟ ΣΤΡΟΒΟΛΟΥ ΛΕΥΚΩΣΙΑΣ
ΖΩΝΗ Α: €50
ΖΩΝΗ B: €45
ΖΩΝΗ Γ: €40
ΖΩΝΗ Δ: €35
ΖΩΝΗ Ε: €30
ΠΡΟΠΩΛΗΣΗ ΕΙΣΙΤΗΡΙΩΝ
www.ticketmaster.cy / Καταστήματα ACS Courier

Χάρις, σε σένα - Το Μουσικό Πορτρέτο της Χαρούλας. Αφιέρωμα στη Χαρούλα Αλεξίου
2025-03-23 20:30 - 23:30 | Plevsis Hall, Πλατεία Παλιού Λιμανιού, Λεμεσός, Λεμεσός, 3036
…κι αν η Χαρούλα [όλων] αποσύρθηκε από τις ζωντανές εμφανίσεις, τα τραγούδια της θα συνεχίσουν να ταξιδεύουν διά στόματος και ψυχής.
πάντοτε, με τη δική της φροντίδα.
«ΧΑΡΙΣ, ΣΕ ΣΕΝΑ»
ΤΟ ΜΟΥΣΙΚΟ ΠΟΡΤΡΕΤΟ ΤΗΣ ΧΑΡΟΥΛΑΣ
Κυριακές…
02 & 16 ΦΕΒΡΟΥΑΡΙΟΥ
09 & 23 ΜΑΡΤΙΟΥ
Αίθουσα «ΠΛΕΥΣΙΣ»
Πλατεία Παλιού Λιμανιού
Προσέλευση στις 8.00 μ.μ.
Τηλέφωνο κρατήσεων, 99 332189
Τιμή εισιτηρίου, 15 ευρώ
* ΣΤΗΝ ΤΙΜΗ ΕΙΣΙΤΗΡΙΟΥ ΘΑ ΔΙΑΤΙΘΕΤΑΙ ΠΟΤΟ.
#ΤΑΥΤΟΤΗΤΑ_ΠΑΡΑΣΤΑΣΗΣ
Μουσικό Σύνολο
« ἐς ἀεί »
George Ioannou Τραγούδι
Κωνσταντίνος Κρασίδης Μακαρίτης Φλάουτο
Paris Xanthou Πιάνο
Costas Apokides Κιθάρες
Andreas Rodosthenous Ηλεκτρικό Μπάσο
Rodos Panayiotou Κρουστά
Ηχοληψία Christos Demetriou
Γραφιστική Επιμέλεια ❃ Natalie Pavlidou
Ιδιαίτερες ευχαριστίες στον Νεοκλής Νεοφυτίδης – Neoklis Neofitidis, για την αγάπη και το έργο του.

Latin dance night
2025-03-23 21:00 - 2025-03-24 01:00 | Downtown Live, Emmanouil Roidi 2, Λευκωσία, Στρόβολος, 1095
Δεν είναι απλώς ένα πάρτι. Είναι μια εμπειρία. Μια βραδιά για πραγματικούς φανατικούς του χορού.
Μια μεγάλη πίστα, καταπληκτική μουσική και χορευτές από όλο το νησί που χορεύουν ασταμάτητα. Ένα μέρος για τους On1 salseros, τους On2 mamberos, τους Dominican bachateros, τους λάτρεις του αισθησιασμού και ακόμη και την ελίτ των chacha!
Κυριακή, 23 Μαρτίου, 21:00-1:00.
Κόστος 15€ και δύο ποτά δωρεάν.
Downtown Live.

Puzzle Present. Έκθεση της Milana Yaceniuk
2025-03-24 10:00 - 19:00, 2025-03-25 10:00 - 19:00, 2025-03-26 10:00 - 19:00 | Gallery Morfi, Ankara 84, Λεμεσός, Λεμεσός, 3042
Το Puzzle Present είναι μια έκθεση με έργα της Milana Jacentiuk, μιας 15χρονης καλλιτέχνιδας που πάσχει από σπειροεγκεφαλική αταξία. Η έκθεση αναδεικνύει την αφελή και ειλικρινή τέχνη της νεαρής καλλιτέχνιδας, η οποία εκφράζει την αγάπη και τα συναισθήματά της μέσα από ψηφιδωτά που δημιουργήθηκαν τα τελευταία τέσσερα χρόνια.
Η έκθεση θα διαρκέσει από τις 22 Μαρτίου έως τις 5 Απριλίου, με δεξίωση εγκαινίων στις 22 Μαρτίου στις 6 το απόγευμα.
Το Puzzle Present προσφέρει μια μοναδική εξερεύνηση της παραδοσιακής τέχνης του ψηφιδωτού, που χρησιμοποιείται από τη Milana τόσο ως μορφή δημιουργικής έκφρασης όσο και ως θεραπευτική πρακτική για τη χαλάρωση των μυών. Μέσα από τα περίπλοκα έργα της, μεταφέρει βαθιά συναισθήματα και προσκαλεί τους θεατές στον εσωτερικό της κόσμο. Στο πλαίσιο της έκθεσης, το αίθριο της Morfi Gallery θα φιλοξενήσει εργαστήρια ψηφιδωτού για παιδιά και ενήλικες.
“Δημιουργώ ψηφιδωτά εδώ και αρκετά χρόνια και μου αρέσει να τα χαρίζω στην οικογένεια και τους φίλους μου”, λέει η Milana Yatsentyuk.
“Ανυπομονώ για αυτή την έκθεση, γιατί θα μου επιτρέψει να νιώσω σαν πραγματική καλλιτέχνης και να μοιραστώ τη δουλειά μου με το κοινό”.
Η είσοδος είναι ελεύθερη.
Οι ώρες λειτουργίας είναι 10 π.μ. έως 1 μ.μ. και 4 μ.μ. έως 7 μ.μ. Δευτέρα έως Σάββατο.
Εργαστήρια ψηφιδωτού από την Katie Sabry θα πραγματοποιηθούν στην αυλή της γκαλερί Morfi το Σάββατο 29 Μαρτίου στις 12 και στις 14:00.
Διοργανωτής: ARTNOW

Πέγκυ Ζήνα live
2025-03-24 20:00 - 2025-03-25 02:00 | Lush Beach Bar, Piale Pasa, Λάρνακα, Λάρνακα, 6028, Κύπρος
Εξαιρετική και καταξιωμένη ερμηνεύτρια, καθηλωτική στη σκηνή, με επιτυχημένη πορεία και ατόφια, βαθιά λαϊκή φωνή, η Πέγκυ Ζήνα μας έχει συνηθίσει σε μοναδικές βραδιές καλής διασκέδασης με πολλή ενέργεια.
Η δημοφιλής τραγουδίστρια Πέγκυ Ζήνα, λοιπόν, πιστή στο ραντεβού της με το κοινό της Κύπρου, έρχεται για ένα εκρηκτικό live και υπόσχεται μια βραδιά διασκέδασης.
Η Πέγκυ Ζήνα θα βρεθεί τη Δευτέρα 24 Μαρτίου στο Lush στο Μακένζι στη Λάρνακα όπου θα αγκαλιάσει και θα ταξιδέψει το κοινό με ένα τρόπο διαφορετικό, γεμάτο μουσική, πάθος, ένταση και φυσικά διασκέδαση.
Κρατήσεις στο τηλ. 70008089

Το διάσημο Εθνικό Μπαλέτο της Γεωργίας έρχεται στην Κύπρο 24-25/03
2025-03-24 20:30 - 22:30, 2025-03-25 20:30 - 22:30 | Παττίχειο Δημοτικό Θέατρο, Αγία Ζώνη 4, Λεμεσός, Λεμεσός, 3031, Κύπρος

Ροκάρουμε (ξανά) με τα Γυμνά Καλώδια
2025-03-24 21:00 - 23:30 | Savino Rock Bar, Watkins 9, Λάρνακα, Λάρνακα, 6022
Είναι καιρός να ροκάρουμε ξανά, όλοι σαν μια μεγάλη παρέα, με την μπάντα που έχει τον τρόπο να μας ξεσηκώνει με τους στίχους και τη μουσική της, αλλά παράλληλα να μας γεμίζει ελπίδες και όνειρα για το αύριο.
Μια ιδιαίτερη συναυλία γεμάτη πάθος και δύναμη από τα Γυμνά Καλώδια, που ετοιμάζουν βαλίτσες και έρχονται για να μας χαρίσουν μια απόλυτη ροκ βραδιά που σίγουρα θα μας μείνει αλησμόνητη!
Τα Γυμνά Καλώδια ξεκίνησαν την πορεία τους, ηχογραφώντας και κυκλοφορώντας τον πρώτο τους δίσκο τον Ιούνιο του 2005, με τίτλο ομώνυμο του συγκροτήματος και από τότε μας χαρίζουν «ηλεκτροφόρες» στιγμές χαράζοντας τη δική τους πορεία. Απώτερος σκοπός τους, να ταξιδεύουμε όλοι μαζί με στίχους και μουσικές σε μέρη της ψυχής μας που βρίσκουμε καταφύγιο.
>> ΔΕΥΤΕΡΑ, 24 ΜΑΡΤΙΟΥ στη μουσική σκηνή Savino Live στην Λάρνακα.
Οι πόρτες θα ανοίξουν στις 21:00.
Ώρα Έναρξης 22:00
Εισιτήρια: 20 Ευρώ / 18 Ευρώ (early bird)

Ο Άντης Παρτζίλης εκθέτει έργα του με τη χρήση μελανιού στη γκαλερί Γκαλερί Έλεμεντς
2025-03-25 10:30 - 19:00, 2025-03-26 10:30 - 19:00 | ELEMENTS Gallery, Constantinou Kalogera 107, Λάρνακα, Λάρνακα, 6021
Η πρόσφατη θεματική ενότητα, που δημιουργήθηκε κατά κύριο λόγο με τη χρήση μελανιού, προσκαλεί τους θεατές σ’ ένα υπερβατικό ταξίδι τόσο στα ουράνια τοπία όσο και στα αχανή, αχαρτογράφητα εδάφη του νου και της ψυχής. Με ρευστές πινελιές και περίπλοκες λεπτομέρειες, ο καλλιτέχνης αιχμαλωτίζει την αιθέρια ομορφιά της φύσης, ενώ παράλληλα εμβαθύνει σε βαθύτερα, ενδοσκοπικά πεδία.
Κάθε σύνθεση χρησιμεύει ως πύλη σε μια συναρπαστική εμπειρία- μια εμπειρία που γεφυρώνει το φυσικό και το πνευματικό, το ορατό και το αόρατο. Μέσω αυτής της συλλογής, ο καλλιτέχνης αμφισβητεί τις αντιλήψεις, προκαλεί συναισθήματα και προσφέρει μια στιγμή προβληματισμού, όπου τα όρια μεταξύ πραγματικότητας και φαντασίας διαλύονται σε μια ονειρική αρμονία.
Ο Άντης Παρτζίλης γεννήθηκε στην Αμμόχωστο το 1947 και σπούδασε σκηνογραφία και ενδυματολογία θεάτρου στην Ανώτατη Ακαδημία Θεάτρου (DAMU) στην Πράγα. Παρακολούθησε επιμορφωτικά προγράμματα για το θέατρο και τις τέχνες σε ΗΠΑ, Ηνωμένο Βασίλειο και Γερμανία.
Ως εικαστικός ασχολήθηκε με τη ζωγραφική, με μεικτές τεχνικές και τις κατασκευές. Έλαβε μέρος σε πολλές ομαδικές εκθέσεις στην Κύπρο και το Εξωτερικό όπως επίσης σε δεκάδες ατομικές εκθέσεις σε Αμμόχωστο, Πράγα, Λεμεσό, Λευκωσία και Πειραιά. Έργα του βρίσκονται στην Πινακοθήκη Σύγχρονης Κυπριακής Τέχνης, στη συλλογή του Ιδρύματος Αρχιεπισκόπου Μακαρίου Γ’, στη συλλογή του Λουτσιάνο Μπενετόν, στη συλλογή Μιχαλάκη Ζαμπέλλα και σε πολλές δημόσιες και ιδιωτικές συλλογές στην Κύπρο και το εξωτερικό.
Το 2001 του απονεμήθηκε το Βραβείο Θεάτρου ΘΟΚ για την καλύτερη σκηνογραφία της διετίας 1999-2000 και 2000-2001 για το έργο του Αισχύλου Επτά επί Θήβας, σε σκηνοθεσία Βαρνάβα Κυριαζή και το 2009 το βραβείο καλύτερης σκηνογραφίας στο 5ο Φεστιβάλ Ταινιών Μικρού Μήκους και Ντοκιμαντέρ για την Ταινία «Οιδίπους» του Ιωακείμ Μυλωνά. Του απονεμήθηκε επίσης το Μεγάλο Βραβείο Θεάτρου ΘΟΚ για το 2024.
>> Παρασκευή 14 Μαρτίου, γκαλερί Έλεμεντς (Στοά Κίζη, 99325303), Λάρνακα, 19.00. Διάρκεια: μέχρι 28 Μαρτίου (Τρίτη – Παρασκευή 10.30– 13.00 & 15.00-19.00-7μ.μ., Σάββατο 11.00– 15.00)
Τα εγκαίνια της έκθεσης θα γίνουν από το Δήμαρχο Λάρνακας Ανδρέα Βύρα.

Brunch & Party στην καρδιά της Λευκωσίας
2025-03-25 11:00 - 18:00 | The Old Powerhouse Chill Bar, Tempon 3, Λευκωσία, Λευκωσία, 1016, Κύπρος
Στις 25 Μαρτίου, ετοιμαστείτε για μια μοναδική εμπειρία που συνδυάζει γεύση, μουσική και διασκέδαση!
Το The Old Powerhouse στη Λευκωσία συνεργάζεται με την Grecophilia καιμαζί παρουσιάζουν ένα event που θα κρατήσει όλη την μέρα. Το event θα ξεκινήσει με ένα απολαυστικό brunch που θα δώσει τη θέση του στη συνέχεια σε ένα δυναμικό after party.
Brunch Buffet & Coffee
Από τις 11:00 έως τις 14:00, οι επισκέπτες θα έχουν την ευκαιρία να απολαύσουν ένα πλούσιο Brunch Buffet (δες το μενού, εδώ) σε έναν χώρο που συνδυάζει τη χαλάρωση με τη ζωντανή ατμόσφαιρα. Τιμή ανά άτομο: €25
Grecophilia After Party
Μετά το φαγοπότι, τα ηνία αναλαμβάνει ο DJ George Krekos, για να ανεβάσει ρυθμό και διάθεση, ενώ η ομάδα της Grecophilia φροντίζει να δημιουργήσει την απόλυτη party ατμόσφαιρα.
Το The Old Powerhouse θα μεταμορφωθεί σε έναν χώρο διασκέδασης, όπου η μουσική και τα θετικά vibes θα γίνουν οι πρωταγωνιστές της ημέρας!
Αν αναζητάς έναν διαφορετικό τρόπο να γιορτάσεις την 25η Μαρτίου, αυτό το event είναι η ιδανική επιλογή! Μια all day εμπειρία γεμάτη εξαιρετικό φαγητό, υπέροχη μουσική και αξεπέραστη διάθεση.
>> (70087300 & 94040100) The Old Powerhouse, Λευκωσία.

Open Mic βραδιές γέλιου για νέους και έμπειρους κωμικούς
2025-03-25 20:00 - 21:30 | Στου Τέλη, Patriarchou Grigoriou 7, Λευκωσία, Λευκωσία, 1016
Τα επόμενα δύο Open Mic της Motion Comedy έρχονται στη Λευκωσία, προσφέροντας βραδιές γέλιου και ελεύθερης έκφρασης για νέους και έμπειρους κωμικούς. Οι παραστάσεις θα φιλοξενηθούν «Στου Τέλη» στις 25 Μαρτίου και 29 Απριλίου 2025.
Αν έχετε αστείες ιστορίες, καυστικά σχόλια ή πρωτότυπο χιούμορ που θέλετε να μοιραστείτε με το κοινό, μπορείτε να δηλώσετε συμμετοχή στέλνοντας email στο **motionmediacy@gmail.com**. Οι θέσεις για τους συμμετέχοντες είναι περιορισμένες και θα τηρηθεί σειρά προτεραιότητας.
Ετοιμαστείτε για δύο απολαυστικές βραδιές όπου το γέλιο πρωταγωνιστεί!
>> Τρίτη 25 Μαρτίου & 29 Απριλίου, Στου Τέλη, Λευκωσία.

Voices from Chernobyl: Ένα έργο για το μεγαλύτερο πυρηνικό ατύχημα Λεμεσός
2025-03-25 20:30 - 22:30, 2025-03-26 20:30 - 22:30 | Θέατρο Ριάλτο, Andrea Drousioti 19, Λεμεσός, Λεμεσός, 3040
“Στις 26 Απριλίου 1986, στη 01:23 και 58 δευτερόλεπτα, μια σειρά εκρήξεων κατέρριψε τον Αντιδραστήρα Νο4 του πυρηνικού εργοστασίου του Τσερνόμπιλ, κοντά στα σύνορα με τη Λευκορωσία. Το ατύχημα στο Τσερνόμπιλ υπήρξε η μεγαλύτερη τεχνολογική καταστροφή του εικοστού αιώνα. (…) Κατά τη διάρκεια του Δευτέρου Παγκοσμίου Πολέμου, το ένα τέταρτο των Λευκορώσων σκοτώθηκε· σήμερα, το ένα πέμπτο ζει στη μολυσμένη ζώνη.
«Ο αντιδραστήρας έμοιαζε να εκπέμπει ένα παράξενο φως. Δεν ήταν πυρκαγιά – έμοιαζε να φωσφορίζει. Ποτέ δεν είχα δει κάτι παρόμοιο – ούτε καν στο σινεμά! Όταν βράδιασε, όλη η πόλη βγήκε στα μπαλκόνια. Όσοι δεν είχαν δικό τους μπαλκόνι, πήγαν στους γείτονες. Οι γονείς έβγαζαν τα παιδιά τους έξω, κι έλεγαν
‘Κοιτάξτε πόσο όμορφα είναι! Να το θυμάσαι όταν μεγαλώσεις!’
Καθόμασταν όλοι μέσα στη μαύρη τέφρα, αναπνέοντας, θαυμάζοντας… δεν είχαμε φανταστεί ποτέ πως ο θάνατος θα μπορούσε να έχει τόσο όμορφη όψη!»
Chernobyl (Minsk: Belorusskaya Entsiklopediya, 1996)”
Συγγραφέας: Σβετλάνα Αλεξίεβιτς
Μετάφραση – Δραματουργία – Σκηνοθεσία: Μαρία Κυριάκου
Σκηνικό: Έλενα Κοτασβήλι
Κοστούμια: Ελένη Ιωάννου
Μουσική Σύνθεση και Σχεδιασμός Ήχου: Nama Dama
Κίνηση: Φώτης Νικολάου
Σχεδιασμός Φωτισμού: Βασίλης Πετεινάρης
Βοηθός σκηνοθέτη: Μαρία Πισιήλη
Οπτική Επικοινωνία: Δημήτρης Σωτηρίου
Φωτογραφίες: Δημήτρης Λούτσιος
Ειδικές Κατασκευές: Στέφανος Νεάρχου
Οργάνωση Παραγωγής: Μαρία Φιλίππου
Επί σκηνής οι ηθοποιοί: Σταύρος Λούρας, Πόπη Αβραάμ, Πέννυ Φοινίρη, Μιχάλης Παπέττας
Παραστάσεις:
25 & 26 Μαρτίου*, Θέατρο Ριάλτο
11, 12, 13, 15*, 16, 22*, 23, 28, 29, 30, Απριλίου, Θέατρο Δέντρο, Λευκωσία
*Με αγγλικούς και ρωσικούς υπέρτιτλους
Ώρα έναρξης: 8:30 μμ
Εισιτήρια: Κανονικό: € 20, Μειωμένο: € 17
Πληροφορίες: 97617770 (08:00-13:00 ή sms)
Μέγας Χορηγός: Υφυπουργείο Πολιτισμού, Τμήμα Σύγχρονου Πολιτισμού
Χορηγοί: Royal Crown Insurance, Polakis Sarris & Co LLC, K.P. Kyriakou Bookshop
Παραγωγή: À Vendre

"Εικαστικές Αφηγήσεις": Έκθεση ζωγραφικής και γλυπτικής της Άννας Βασιλείου
2025-03-26 11:00 - 19:00 | Γκαλερύ Αποκάλυψη, Chytron 30, Λευκωσία, Λευκωσία, 1075
Η γκαλερύ Αποκάλυψη με χαρά παρουσιάζει την 8η ατομική έκθεση της εικαστικού Άννας Βασιλείου με γενικό τίτλο “Εικαστικές Αφηγήσεις”.
Η εικαστική διαδρομή της είναι γεμάτη από αναζητήσεις. Έχοντας ξεφύγει από νωρίς από τον ρεαλισμό, πειραματίστηκε με τεχνικές και τεχνοτροπίες, δέχθηκε επιδράσεις, εμπνεύστηκε και εξερεύνησε, για να βρει τα δικά της μονοπάτια έκφρασης. Σήμερα συνεχίζει να εξερευνά και να πειραματίζεται.
Το έργο της τόσο η ζωγραφική όσο και η γλυπτική και κεραμική, χαρακτηρίζεται από δυνατό συμβολισμό, αυθεντικότητα, καλλιτεχνική ποιότητα, με τη γυναίκα στο επίκεντρο, γύρω από την οποία εξυφαίνει έναν κόσμο ενίοτε γεμάτο χρώμα που μεταδίδει μια αισιόδοξη θεώρηση της ζωής και χαρακτηρίζεται από ποιητική κίνηση και άλλοτε μια σχηματική προσέγγιση, έμπνευση που μπορεί να ψηλαφηθεί να αναδύεται από αρχέγονες κυπριακές μορφές.
Η Άννα Βασιλείου έχει την προσωπική της εικαστική γραφή που την καθιστά ξεχωριστή στον τομέα της. Με χρώματα παστέλ γιήνα, δίνει στις συνθέσεις της το αέρινο, το ανάλαφρο και το λυρικό.
Έχει σπουδάσει στο Πανεπιστήμιο Κεντάκι των ΗΠΑ από όπου αποφοίτησε το 2003 με πτυχίο Μάστερ στην τέχνη.
Η Άννα Βασιλείου γεννήθηκε στη Λάρνακα το 1974 και από πολύ νεαρή ηλικία ανακάλυψε την αγάπη και το πάθος της για τη ζωγραφική και το σχέδιο. Άρχισε τη μαθητεία κοντά σε Κύπριους καλλιτέχνες και ξεκίνησε να εκθέτει τη δουλειά της σε ομαδικές εκθέσεις στην Κύπρο και αργότερα σε ατομικές εκθέσεις, ενώ κατά τη διάρκεια των σπουδών της στις τέχνες στις ΗΠΑ και μετά την επάνοδό της στην Κύπρο, παρουσίασε το έργο της σε εκθέσεις τόσο στην Κύπρο όσο και στο εξωτερικό. Έργα της επιλέγηκαν και συμμετείχαν σε αριθμό μπιενάλε του εξωτερικού. Απέσπασε βραβείο στους Ολυμπιακούς Τέχνης του Τόκυο. Επίσης, έργα της κοσμούν το Μουσείο του Πεκίνου και ιδιωτικές συλλογές τόσο στην Κύπρο όσο και στο εξωτερικό.
Τα εγκαίνια της έκθεσης θα γίνουν την Τετάρτη, 26 Μαρτίου 2025 στην γκαλερύ Αποκάλυψη στις 18:30 και θα τα τελέσει η πρώην Υπουργός Εξωτερικών και λογοτέχνης Δρ. Ερατώ Κοζάκου Μαρκουλλή.
Η έκθεση μας “Εικαστικές Αφηγήσεις” θα διαρκέσει μέχρι τις 12 του Απρίλη 2025.

Charity Quiz Night
2025-03-26 18:00 - 21:00 | Orfeas La Boite Bar, Griva Digeni, Πάφος, Χλώρακα, 8220
€10 το άτομο, περιλαμβάνει φαγητό και είσοδο στη δωρεάν λαχειοφόρο αγορά (5€ από κάθε εισιτήριο πηγαίνουν στο Friends Hospice)

Εκδήλωση για τον εορτασμό των Εθνικών Επετείων της 25ης Μαρτίου 1821 και της 1ης Απριλίου 1955
2025-03-26 19:00 - 20:20 | Ίδρυμα Αρχιεπισκόπου Μακαρίου Γ΄, Ayiou Ioannou, Λευκωσία, Λευκωσία, 1016, Κύπρος
Το Ίδρυμα Αρχιεπισκόπου Μακαρίου Γ΄ σας προσκαλεί στην εκδήλωση για τον εορτασμό των Εθνικών Επετείων της 25ης Μαρτίου 1821 και της 1ης Απριλίου 1955,
Τετάρτη, 26 Μαρτίου 2025 και ώρα 19:00 στην αίθουσα εκδηλώσεων του Ιδρύματος
Ομιλητής: Ο πρώην Πρόεδρος της Βουλής των Αντιπροσώπων κ. Γιαννάκης Ομήρου
Χαιρετισμούς θα απευθύνουν:
Η Α.Μ. ο Αρχιεπίσκοπος Κύπρου κ.κ. Γεώργιος
Εκ μέρους της Α.Ε. του Προέδρου της Κυπριακής Δημοκρατίας κ. Νίκου Χριστοδουλίδη, η Υπουργός Παιδείας, Αθλητισμού και Νεολαίας Δρ. Αθηνά Μιχαηλίδου
Εκ μέρους της Α.Ε. του Πρέσβεως της Ελλάδας στην Κύπρο κ. Ιωάννη Παπαμελετίου, η Αναπληρώτρια Επικεφαλής της Πρεσβείας, Σύμβουλος Πρεσβείας Α΄, κα Ελένη Μπισμπικοπούλου
Π Ρ Ο Γ Ρ Α Μ Μ Α
Καλωσόρισμα από τον Γενικό Διευθυντή του Ιδρύματος κ. Χρίστο Κουκλιώτη
Χαιρετισμός από την Α.Μ. τον Αρχιεπίσκοπο Κύπρου κ.κ. Γεώργιο
Χαιρετισμός, εκ μέρους της Α.Ε. του Προέδρου της Κυπριακής Δημοκρατίας κ. Νίκου Χριστοδουλίδη, από την Υπουργό Παιδείας, Αθλητισμού και Νεολαίας Δρ. Αθηνά Μιχαηλίδου
Χαιρετισμός, εκ μέρους της Α.Ε. του Πρέσβεως της Ελλάδας στην Κύπρο κ. Ιωάννη Παπαμελετίου, από την Αναπληρώτρια Επικεφαλής της Πρεσβείας, Σύμβουλο Πρεσβείας Α΄, κα Ελένη Μπισμπικοπούλου
Ομιλία από τον πρώην Πρόεδρο της Βουλής των Αντιπροσώπων κ. Γιαννάκη Ομήρου με θέμα: «Οι εθνικές επέτειοι της 25ης Μαρτίου 1821 και της 1ης Απριλίου 1955 και το σημερινό μας χρέος».
Τραγούδια από τη χορωδία της ΠΑΣΥΔΥ, υπό τη διεύθυνση της κας Μάρως Μήτσα. Πιάνο: κ. Μάριος Ιωάννου
«Τσάμικος». Στίχοι: Νίκος Γκάτσος, Μουσική: Μάνος Χατζιδάκις
«Την Ελλάδα αγαπώ». Στίχοι: Ευαγόρας Παλληκαριδης, Μουσική: Μάριος Τόκας
«Αποχαιρετισμός στον Γρηγόρη Αυξεντίου». Στίχοι: Γιάννης Ρίτσος. Μουσική: Μάριος Τόκας
«Των Αθανάτων». Στίχοι: Ευαγόρας Παλληκαρίδης. Μουσική: Δημήτρης Λάγιος
Ο Εθνικός Ύμνος
Δηλώσεις συμμετοχής: 22430008 & archive@amf.org.cy

Quiz Night
2025-03-26 19:30 - 20:30 | The Agora Hotel, Timiou Stavrou 25, Λάρνακα, Πάνω Λεύκαρα, 7700
Win a night’s stay at The Agora, on us. It all begins with a question.
Join us for a midweek challenge at our Quiz Night! Test your knowledge, enjoy a fun evening with friends, and compete for a chance to win a free night for two at The Agora!
Space is limited, so grab your spot now and get ready to flex those trivia muscles! Call 24726000 to sign up your team of two (10€ to participate).
We serve drinks, platters and other small dishes from The Kitchen. For your post-trivia dinner reservations, contact the restaurant by calling 24422240

Κατερίνα Γώγου - Με λένε Οδύσσεια
2025-03-26 20:00 - 22:00 | Δημοτικό Θέατρο Αγίας Νάπας, Αγίας Μαύρης, Αμμόχωστος, Αγία Νάπα, 5330, Κύπρος
Περίληψη: Η μουσικοποιητική παράσταση «Κατερίνα Γώγου – Με λένε Οδύσσεια» αποτελεί ένα συγκλονιστικό ταξίδι στη ζωή και το έργο της εμβληματικής ηθοποιού και ποιήτριας, αναδεικνύοντας τη δύναμη, την ευαισθησία και το ανυπότακτο πνεύμα της μέσα από το πλούσιο ποιητικό της έργο. Επανάσταση, αντίσταση, δικαιοσύνη, τρυφερότητα, αλληλεγγύη, αξιοπρέπεια, ελευθερία: αυτά είναι τα θεμέλια με τα οποία η «Άγγελος των Εξαρχείων» Κατερίνα Γώγου οικοδομεί το όραμά της για έναν καλύτερο κόσμο. Παραφράζοντας τον ποιητή Χρίστο Λάσκαρη: Η Κατερίνα Γώγου «…επέμενε σ’ έναν άλλο κόσμο, που τον είχε τόσο ονειρευτεί, τόσο πολύ είχε σεργιανήσει μέσα του… που πια ήταν αδύνατο να μην υπάρχει».

Τετραπλέτα Φωτιά - A stand-up comedy Show
2025-03-26 20:00 - 22:00 | Black Brick, Stavrou 66, Λευκωσία, Στρόβολος, 2035
Τέσσερις εκ των κορυφαίων Κύπριων κωμικών, οι Κωνσταντίνος Ψυλλίδης, Ζαχαρίας Ζαννέττου, Παύλος Παυλίδης και Χαμπής Δαμιανού, επιστρέφουν δυναμικά με τη νέα τους stand-up comedy παράσταση!
Με ολοκαίνουργια κείμενα, καυστικό χιούμορ και ατελείωτο γέλιο, αυτή η παράσταση δεν πρέπει να λείπει από τη λίστα σας!
Οι Κωνσταντίνος Ψυλλίδης, Παύλος Παυλίδης, Ζαχαρίας Ζαννέττου και Χαμπής Δαμιανού επιστρέφουν στην σκηνή με την καλύτερη διάθεση.
>> Παρασκευή 21 Μαρτίου, Black Brick, Λευκωσία, 21:00.
Εισιτήρια ΕΔΩ

Θεατρική Παράσταση Σέρρα-Η ψυχή του Πόντου 26/03
2025-03-26 20:30 - 22:00 | Σατιρικό Θέατρο, Οδός Βλαδίμηρου Καυκαρίδη, 11-15, Λευκωσία, Αγλαντζιά, 2102
Η παράσταση “Σέρρα-Η ψυχή του Πόντου”, βασισμένη στο ομώνυμο μυθιστόρημα του Γιάννη Καλπούζου, με την εξαιρετική ερμηνεία της Χρύσας Παπά, συνεχίζει για τρίτη χρονιά την Πανελλαδική και Ευρωπαϊκή της περιοδεία, κάνοντας μια στάση στην Κύπρο για δυο παραστάσεις.
Η μεγάλη καλλιτεχνική επιτυχία με τα συνεχόμενα sold out των δυο τελευταίων ετών, το «Σέρρα» υμνήθηκε από κοινό και κριτικούς, στην Αθήνα, τη Θεσσαλονίκη, σε μεγάλες πόλεις της Ελλάδας, στο Βερολίνο και το Ντίσελντορφ της Γερμανίας, καθώς και στη Στοκχόλμη της Σουηδίας, με το κοινό να γεμίζει τις θεατρικές αίθουσες όπου και αν παρουσιάστηκε.
Μια θεατρική εμπειρία που συνεπαίρνει τον θεατή σε ένα μοναδικό ταξίδι, απ’ όπου και αν κατάγεται.
Μία ηθοποιός. 12 ρόλοι.
Η Λεμονιά παρουσιάζεται στο κοινό για να αφηγηθεί την ιστορία του πατέρα της, του Γαληνού Φιλονίδη. Μια ιστορία που ξεκινάει το 1915 και ολοκληρώνεται το 1962, στην Τραπεζούντα και άλλες περιοχές του Πόντου, στην Αμπχαζία και στο Καζακστάν.
Ο Γαληνός διχάζεται ανάμεσα σε δυο γυναίκες, δοκιμάζονται οι ηθικές του αρχές κι έρχεται αντιμέτωπος με τις τρικυμίες της ψυχής, αλλά και με την αγριότητα των εκτοπισμών και των διώξεων εκείνης της περιόδου, ενώ στο πρόσωπο του και στην πορεία του αντανακλούν τα δεινά των Ελλήνων του Πόντου και των Αρμενίων.
Ένα έργο γεμάτο έρωτα, μυστήριο, ραδιουργίες, τρυφερότητα, αγάπη, εξαθλίωση και αξιοπρέπεια. Ένα ταξίδι που γράφει η ζωή, που φαντάζει με τις φλόγες του χορού της φωτιάς, του χορού Σέρρα.
Συντελεστές
Συγγραφέας και θεατρική διασκευή: Γιάννης Καλπούζος
Σκηνοθεσία: Σωτήρης Χατζάκης
Φωτισμοί: Αντώνης Παναγιωτόπουλος
Σύνθεση-Μουσική Επιμέλεια: Ματθαίος Τσαχουρίδης
Σκηνικά-Κοστούμια: Έρση Δρίνη
Χοροδιδασκαλία: Στέφανος Σιδηρόπουλος
Φωτογραφία αφίσας: Πάνος Βλασόπουλος
Φωτογραφίες παράστασης: Αγγελική Κοκκοβέ
Γραφιστική επιμέλεια-Video Editing: Μαίρη Μούσα
Προβολή-Δημόσιες Σχέσεις: Παναγιώτης Φανταγμάς
Παραγωγή: Sifa Production
Ερμηνεύει η Χρύσα Παπά
Διάρκεια: 90 λεπτά χωρίς διάλειμμα
Εισιτήρια: ΖΩΝΗ Α €25 | ΖΩΝΗ Β €22 | ΖΩΝΗ Γ €20| ΑΜΕΑ €15
Προπώληση: Στη Soldout Tickets και σε όλα τα καταστήματα Stephanis

Κορίτσια Ημερολογίου - Νέες Παραστάσεις Λεμεσός
2025-03-26 20:30 - 22:00 | Παττίχειο Δημοτικό Θέατρο, Αγία Ζώνη 4, Λεμεσός, Λεμεσός, 3031, Κύπρος
Μετά από πολλές sold out παραστάσεις, τα “Κορίτσια Ημερολογίου” έρχονται με επιπλέον παραστάσεις. Η Λευκωσία, η Λεμεσός και το Παραλίμνι θα έχουν την ευκαιρία να παρακολουθήσουν την ξεκαρδιστική κωμωδία. Η τρυφερή κωμωδία «Κορίτσια Ημερολογίου», ανεβαίνει από το Θέατρο Λέξη σε σκηνοθεσία Γιώργου Τσιάκκα! Δες πιο κάτω τις επιπλέον ημερομηνίες.
Κορίτσια Ημερολογίου ή αλλιώς ένας ύμνος στην αγάπη, τη φιλία, τη ζωή….
Ένα αριστοτεχνικά γραμμένο έργο, βασισμένο σε αληθινή ιστορία, όπου το χιούμορ εναλλάσσεται με τη συγκίνηση, το πένθος με τη δίψα για ζωή, η απόγνωση με την ελπίδα.
‘Εξι εντελώς διαφορετικές γυναίκες μεταξύ τους, ενώνουν τις δυνάμεις τους για να ανακαινίσουν την αίθουσα υποδοχής και αναμονής στη Μονάδα Καρκινοπαθών, αφότου η μία από αυτές έχασε πρόσφατα τον άντρα της από καρκίνο… Ο τρόπος, ο οποίος θα κατορθώσουν να μαζέψουν τα χρήματα για αυτή την ανακαίνιση είναι φυσικά κάπως πρωτότυπος και αμφιλεγόμενος.
Ξεπερνάνε τον εαυτό τους, τα ηθικά ταμπού της κλειστής κοινωνίας μέσα στην οποία ζουν και γδύνονται μπροστά στον φακό για να φτιάξουν το δικό τους Ημερολόγιο, το οποίο και στη συνέχεια θα διαθέσουν προς πώληση. Η επιτυχία που γνωρίζει το Ημερολόγιο τους, ξεπερνάει κάθε προσδοκία και τους φέρνει στο κέντρο της επικαιρότητας… Το Ημερολόγιο μοιάζει να είναι η αρχή για κάτι πολύ μεγαλύτερο που ποτέ δεν είχαν φανταστεί. Αυτό ακριβώς το γεγονός θα κλονίσει και τη φιλία τους μιας και θα τις φέρει αντιμέτωπες με τη δική τους προσωπική και γυμνή αλήθεια.
>> Πέμπτη 20 Μαρτίου, ΔΗΜΟΤΙΚΟ ΘΕΑΤΡΟ ΛΕΥΚΩΣΙΑΣ, 20:30.
>> Παρασκευή 21 Μαρτίου, ΔΗΜΟΤΙΚΟ ΘΕΑΤΡΟ ΛΕΥΚΩΣΙΑΣ, 20:30.
>> Τετάρτη 26 Μαρτίου, ΠΑΤΤΙΧΕΙΟ ΘΕΑΤΡΟ ΛΕΜΕΣΟΥ, , 20:30.
>> Πέμπτη 27 Μαρτίου, ΠΑΤΤΙΧΕΙΟ ΘΕΑΤΡΟ ΛΕΜΕΣΟΥ, , 20:30.
>> Σάββατο 29 Μαρτίου, ΞΕΝΙΟΝ ΠΑΡΑΛΙΜΝΙ, 20:30.

Το διάσημο Εθνικό Μπαλέτο της Γεωργίας έρχεται στην Κύπρο 26-27/03
2025-03-26 20:30 - 22:30 | Δημοτικό Θέατρο Στροβόλου, Λεωφ. Στροβόλου 100, Λευκωσία, 2020, Κύπρος

Θεατρική παράσταση "Ολόκληρη η βίβλος σε μια ώρα" - Λάρνακα
2025-03-26 20:30 - 22:30 | Δημοτικό Θέατρο Γ. Λυκούργος, Leonida Kioupi 128, Λάρνακα, Λάρνακα, 6021
Ένας καταιγισμός εικόνων που δημιουργούν τρεις ηθοποιοί performers και ένας μουσικός σε ένα show με τραγούδι, χορό και ερωτήματα των ερωτημάτων πάνω σε θεμελιώδη ερωτήματα. Τελικά, «την Βίβλο πρέπει να την ερμηνεύουμε κυριολεκτικά;» Μέσα από κωμικές καταστάσεις οι τέσσερις performers διερευνούν ζητήματα θρησκευτικής ελευθερίας. Ένας στοχασμός για τις ευθύνες, τις επιλογές μας, για τους περιορισμούς και τις ελευθερίες μας, ένας στοχασμός εν τέλει για την ίδια τη ζωή.
Συγγραφείς: Adam Long, Reed Martin, Austin Tichenor
Μετάφραση: Ερρίκος Μπελιές
Σκηνοθεσία: Ελένη Αναστασίου
Δραματουργική επεξεργασία: Μιχάλης Παπαδόπουλος
Διανομή: Βασίλης Παφίτης, Άρης Κυπριανού, Κλείτος Κωμοδίκης
Μουσικός επί σκηνής: Σάββας Χρυσοστόμου
Σκηνογραφία: Ελένη Ιωάννου
Ενδυματολογία: Μαρίνα Νικολαϊδου
Σχεδιασμός Φωτισμού: Καρολίνα Σπύρου
Video art / Πολυμέσα: Γιώργος Αλεξάνδρου
Κινησιολογία: Ήβη Χατζηβασιλείου
Φωτογράφιση: Μάριος Γεωργίου
Βιντεογράφιση: Γιάννος Άλογιαν
Video Αrt– editing: Γιώργος Αλεξάνδρου
Σχεδιασμός προωθητικού υλικού: Νεόφυτος Αβραάμ
Θεσμικός Χορηγός: Υφυπουργείο Πολιτισμού
Χορηγοί: ΟΠΑΠ Κύπρου, Laiko Cosmos Trading
Η ΥΠΟΘΕΣΗ (περίληψη του έργου)
Πόσο μας έχει επηρεάσει το μεγαλύτερο best seller όλων των εποχών, κι ας μην το έχουμε διαβάσει ποτέ από την αρχή μέχρι το τέλος;
«Στην αρχή», μας πληροφορεί μια θεϊκή φωνή, «επικρατούσε το χάος.» Αλλά γιατί να σταματήσουμε εκεί; Η διαταραχή συνεχίζεται στη μέση και στο τέλος της Βίβλου! Το έργο «Ολόκληρη η βίβλος σε μια ώρα» των Adam Long, Reed Martin και Austin Tichenor είναι μια ευφυής και σπαρταριστή κωμωδία που πασχίζει να κατανοήσει ιστορίες «αυθεντίας» που από πολύ νωρίς έχουμε μάθει. Και δεν υπάρχει αμφιβολία, ότι σ’ αυτό το έργο , που «πλαστογραφεί» «την σπουδαιότερη ιστορία που έγινε ποτέ αποδεκτή ως γεγονός», υπάρχουν υπέροχες στιγμές σουρεαλιστικής θεατρικότητας!
Ένας καταιγισμός εικόνων που δημιουργούν τρεις ηθοποιοί performers και ένας μουσικός σε ένα show με τραγούδι, χορό και ερωτήματα των ερωτημάτων πάνω σε θεμελιώδη ερωτήματα. Τελικά, «την Βίβλο πρέπει να την ερμηνεύουμε κυριολεκτικά;» Μέσα από κωμικές καταστάσεις οι τέσσερις performers διερευνούν ζητήματα θρησκευτικής ελευθερίας. Ένας στοχασμός για τις ευθύνες, τις επιλογές μας, για τους περιορισμούς και τις ελευθερίες μας, ένας στοχασμός εν τέλει για την ίδια τη ζωή.
*SPOILER ALERT. Θα αναστηθεί…
Παραστάσεις Κυριακή 16 Φεβρουαρίου – Τετάρτη 26 Μαρτίου. Δείτε αναλυτικά ΕΔΩ

Imagine Dragons: ηχογράφηση εκπομπής στο Hollywood Bowl
2025-03-26 20:30 - 23:00 | Θέατρο Πάνθεον, Diagoras Street 29, Λευκωσία, Λευκωσία, 1097
26 Μαρτίου, Τετάρτη, 8:30μμ.
Το βραβευμένο με GRAMMY® και διεθνώς αναγνωρισμένο συγκρότημα Imagine Dragons προσκάλεσε την Κινηματογραφική Ορχήστρα του Λος Άντζελες για να ερμηνεύσει τις μεγαλύτερες επιτυχίες του και τα νέα τραγούδια του, που βρίσκονται στην κορυφή των charts, με φόντο το θρυλικό Hollywood Bowl.
Κατά τη διάρκεια της σχεδόν δίωρης συναυλίας, το συγκρότημα συνδύασε τον εκρηκτικό ήχο του με πανέμορφες, περίπλοκες συμφωνικές ενορχηστρώσεις που εκτελέστηκαν επί σκηνής από περισσότερους από 50 μουσικούς.
Το σετ περιελάμβανε επαναπροσδιορισμένες διασκευές των βασικών τραγουδιών των Imagine Dragons, όπως τα “Radioactive”, “Demons” και “Believer” και κορυφώθηκε με μια έκρηξη απίστευτων πυροτεχνημάτων σε ένα απροσδόκητο φινάλε.
Εισιτήρια 10€:
https://pantheon-theatre.com/product/imagine-dragons-live-from-the-hollywood-bowl-nicosia-cyprus/
Θέατρο Πάνθεον
https://maps.app.goo.gl/6cDbJmXfjvA9o5HA8
